2. mars

2. mars er 61. dagur ársins (62. á hlaupári) samkvæmt gregoríska tímatalinu. 304 dagar eru eftir af árinu.

Atburðir 
 1180 - Agnes af Frakklandi giftist Alexíos 2. Komnenos, syni Býsanskeisara. Þau voru níu og ellefu ára.
 1476 - Orrustan við Grandson: Karl djarfi beið ósigur fyrir Svissnesku ríkjunum.
 1612 - Þriðji Falsdímítrí var hylltur sem Rússakeisari af kósökkum.
 1689 - Níu ára stríðið: Franskur her hörfaði frá Heidelberg en kveiktu um leið í Heidelbergkastala og bænum.
 1824 - Peter Fjeldsted Hoppe var skipaður amtmaður í Suðuramti á Íslandi.
 1836 - Lýðveldið Texas var stofnað.
 1855 - Alexander 2. varð keisari í Rússlandi.
 1877 - Úrskurður féll um að Rutherford B. Hayes skyldi teljast réttkjörinn forseti Bandaríkjanna þótt Samuel J. Tilden hefði fengið fleiri atkvæði í kosningunum í nóvember 1876. Hayes tók við embættinu tveimur dögum síðar.
 1917 - Nikulás 2. Rússakeisari sagði af sér embætti.
 1923 - Bandaríska fréttatímaritið Time kom út í fyrsta sinn.
 1939 - Píus 12. varð páfi.
 1940 - Togarinn Skutull frá Ísafirði varð fyrir árás þýskrar herflugvélar við Bretland. Þetta var fyrsta árás á íslenskt skip í seinni heimsstyrjöldinni.
 1956 - Bandarísk herflutningaflugvél fórst með sautján mönnum djúpt út af Reykjanesi.
 1956 - Marokkó fékk sjálfstæði frá Frakklandi.
 1957 - Heilsuverndarstöðin í Reykjavík var vígð eftir að hafa verið sjö ár í byggingu. Fyrsta deild hennar hóf starfsemi 1953.
 1962 - Wilt Chamberlain, setti met í fjölda stiga í einum körfuboltaleik. Wilt skoraði 100 stig þegar Philadelphia Warriors vann New York Knicks 169-147.
 1963 - Fyrsta LP-plata Bítlanna, Please, please me, kom út í Bretlandi.
 1969 - Fyrsta tilraunaflug Concorde-þotu fór fram í Toulouse í Frakklandi.
 1970 - Ríkisstjórn Ródesíu undir stjórn Ian Smith, sleit formlega öll tengsl við bresku krúnuna og lýsti yfir stofnun lýðveldis.
 1972 - Pioneer 10 var skotið á loft frá Kennedy-höfða.
 1976 - Íslenska flugfélagið Air Viking varð gjaldþrota.
 1978 - Skemmtistaðurinn Hollywood var opnaður í Ármúla í Reykjavík.
 1978 - Sovéska geimfarið Sojús 28 hélt af stað til geimstöðvarinnar Saljút 6.
 1982 - Bíóhöllin í Reykjavík tók til starfa. Þar voru sex sýningarsalir með samtals 1040 sæti.
 1985 - Kvikmyndin Hringurinn eftir Friðrik Þór Friðriksson var frumsýnd í Reykjavík.
 1985 - Kraftlyftingasamband Íslands var stofnað.
 1987 - Chrysler Corporation eignaðist bílaframleiðandann American Motors.
 1992 - Transnistríustríðið hófst.
 1992 - Microsoft setti Windows 3.1 á markað.
 1993 - Nick Leeson var handtekinn fyrir sinn þátt í því ad kollsetja Barings-bankann.
 1995 - Yahoo! varð hlutafélag.
 1998 - Gögn frá geimfarinu Galileo bentu til þess að á tungli Júpíters, Evrópu, væri haf undir þykkri íshellu.
 1998 - Wolfgang Přiklopil rændi hinni 10 ára gömlu Natöschu Kampusch.
 2003 - Pakistönsk yfirvöld handsömuðu Khalid Shaikh Mohammed sem var álitinn vera heilinn á bakvið árásina á Tvíburaturnana í New York-borg og Pentagon þann 11. september 2001. Einnig handtóku þeir Mustafa Ahmed al-Hawsawi sem var álitinn standa á bak við fjármögnun árásanna.
 2004 - Ashura-sprengjuárásirnar: 178 létust í sprengjutilræðum á vegum Al-Kaída í Írak.
 2006 - Leikjatölvan Nintendo DS Lite kom fyrst út í Japan.
 2008 - Dmítríj Medvedev var kjörinn forseti Rússlands með 68% atkvæða.
 2008 - Heimastjórn Palestínumanna sleit stjórnmálasambandi við Ísrael.
 2008 - Her Kólumbíu elti skæruliða FARC inn í Ekvador og drap einn foringja þeirra, Raúl Reyes. Í kjölfarið slitu Ekvador og Venesúela stjórnmálasamband við Kólumbíu.
 2009 - Forseti Gíneu-Bissá, João Bernardo Vieira, var myrtur þegar vopnaðir menn réðust á heimili hans í Bissá.
 2012 - Íslenska kvikmyndin Svartur á leik var frumsýnd.

Fædd 
 1316 - Róbert 2. Skotakonungur (d. 1390).
 1459 - Hadríanus 6. páfi (d. 1523).
 1793 - Sam Houston, bandarískur stjórnmálamaður og forseti fríríkisins Texas (d. 1863).
 1797 - Horace Walpole, enskur stjórnmálamaður og rithöfundur (f. 1717).
 1824 - Bedřich Smetana, tékkneskt tónskáld (d. 1884).
 1842 - Carl Jacobsen, danskur athafnamaður, Carlsberg nefnt í höfðið á honum.
 1876 - Píus 12. páfi (d. 1958).
 1894 - Aleksandr Oparín, sovéskur lífefnafræðingur (d. 1980).
 1900 - Kurt Weill, þýskur tónlistarmaður og tónskáld (d. 1950).
 1904 - Dr. Seuss, bandarískur rithöfundur (d. 1991).
 1922 - Hannes Sigfússon, íslenskt skáld (d. 1997).
 1923 - Masao Ono, japanskur knattspyrnumaður (d. 2001).
 1926 - George Patrick Leonard Walker, enskur jarðfræðingur (d. 2005).
 1931 - Míkhaíl Gorbatsjov, fyrrum leiðtogi Sovétríkjanna (d. 2022).
 1931 - Tom Wolfe, bandarískur rithöfundur og blaðamaður.
 1937 - Abdelaziz Bouteflika, alsírskur stjórnmálamaður (d. 2021).
 1942 - Mir-Hossein Mousavi, íranskur stjórnmálamaður.
 1942 - Lou Reed, bandarískur tónlistarmaður (d. 2013).
 1947 - Harry Redknapp, enskur knattspyrnustjóri.
 1962 - Jon Bon Jovi, bandarískur tónlistarmaður.
 1968 - Daniel Craig, enskur kvikmyndaleikari.
 1971 - Stefanía Thors, íslensk leikkona.
 1971 - Norbert Hofer, austurrískur stjórnmálamaður.
 1973 - Sérgio Manoel, brasilískur knattspyrnumaður.
 1973 - Trevor Sinclair, enskur knattspyrnumaður.
 1976 - França, brasilískur knattspyrnumaður.
 1977 - Chris Martin, söngvari Coldplay.
 1979 - Damien Duff, írskur knattspyrnumaður.
 1979 - Nicky Weaver, enskur knattspyrnumaður.
 1982 - Kevin Kurányi, þýskur knattspyrnumaður.
 1983 - Björt Ólafsdóttir, íslenskur stjórnmálamaður.
 1985 - Reggie Bush, bandarískur ruðningsleikmaður.
 1986 - George le Nagelaux, austurrískur tónlistarmaður.
 1987 - Guðmundur Óskar Guðmundsson, íslenskur bassaleikari og hljómborðsleikari (Hjaltalín, Jeff Who?).
 2016 - Óskar Svíaprins.

Dáin 
 1333 - Vladislav 1. Póllandskonungur (f. 1261).
 1725 - Johan Fredrik Peringskiöld, sænskur fornfræðingur (f. 1689).
 1791 - John Wesley, enskur stofnandi meþódistakirkjunnar (f. 1703).
 1835 - Frans 2. keisari (f. 1768).
 1855 - Nikulás 1. Rússakeisari (f. 1796).
 1939 - Howard Carter, breskur fornleifafræðingur (f. 1874).
 1959 - Aage Lauritz Petersen danskur verkfræðingur og heilbrigðisfulltrúi (f. 1879).
 1982 - Philip K. Dick, bandarískur vísindaskáldsagnahöfundur (f. 1928).
 1992 - Ron Hardy, bandarískur plötusnúður (f. 1958).
 2011 - Thor Vilhjálmsson, íslenskur rithöfundur (f. 1925).

Mars